Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: 1999. évi LIV. törvény módosításával elérték azt is, hogy a NEBEK is köteles adatot szolgáltatni a Koordinációs Iroda
Paragraph Index: 671

1999. évi LIV. törvény módosításával elérték azt is, hogy a NEBEK is köteles adatot szolgáltatni a Koordinációs Iroda számára. Az Országgyûlés a törvényt 2004. április 26-i ülésnapján elfogadta. (1106/J/2003, 117/J/2004) A 29-es adatvédelmi munkacsoport 2004. évi állásfoglalásai A „29-es Munkacsoport” (az Unió Bizottsága mellett mûködõ független tanácsadó szerv, melyet a tagállamok adatvédelmi biztosai alkotnak) 2004. évi fontosabb állásfoglalásai: – A Munkacsoport nyilatkozata az Irányelv alkalmazásáról (WP 101): A 95/46/EK számú Adatvédelmi Irányelv 28. cikke az adatvédelmi hatóságokat meghatározott hatáskörökkel ruházza fel. Az Irányelv alkalmazása szempontjából különös jelentõsséggel a 28. cikk (3) bekezdése bír, mely megállapítja a nemzeti adatvédelmi hatóságok jogosultságait: vizsgálati jogkör, mint például az adatfeldolgozási mûveletek tárgyát 2005/87/II. szám képezõ adatokhoz való hozzáférés joga, továbbá a felügyeleti feladatok ellátásához szükséges adatok gyûjtésének joga; tényleges beavatkozási jogosultságok, mint például a 20. cikknek megfelelõen végzett adatfeldolgozási mûveletek megkezdése elõtti véleményezés joga, e vélemények megfelelõ közzétételének biztosítása, az adatok zárolásának, törlésének vagy megsemmisítésének elrendelése, az adatfeldolgozás átmeneti vagy végleges tilalmának megállapítása, az adatkezelõ figyelmeztetése vagy megrovása, illetve az ügy nemzeti parlament vagy más politikai intézmény elé terjesztése; bírósági eljárásban való részvétel joga az Irányelv értelmében elfogadott nemzeti rendelkezések megsértése esetén, továbbá e jogsértések igazságszolgáltatási hatóságok elé terjesztésének joga. Az Európai Unión belül a végrehajtásnak (alkalmazásnak) több jelentése lehet. Tágabb értelemben vett végrehajtás alatt minden olyan eljárás vagy intézkedés érthetõ, mely magasabb fokú jogkövetéshez vezet, ideértve az ismeretterjesztõ tevékenységeket és az iránymutatások kidolgozását. Szûkebb értelemben vizsgálati cselekmények folytatását jelenti vagy pusztán szankciók kiszabását. A Munkacsoport jelen véleményében a szûkebb értelemben vett alkalmazással foglalkozik, különösen a hivatalból történõ vizsgálatokkal, szem elõtt tartva az Adatvédelmi Irányelvnek való megfelelés ellenõrzését. Felhívja a figyelmet arra, hogy a tagállamok kötelesek együttmûködni, minden hasznos információt megosztani egymással, illetve másik tagállam adatvédelmi hatóságának megkeresésére hatáskörén belül eljárni az adott ügyben. – Vélemény az összehangoltabb tájékoztatási rendelkezésekrõl (WP 100): Az Adatvédelmi Irányelv általános rendelkezéseket fogalmaz meg annak biztosítására, hogy az érintettek adatvédelemhez fûzõdõ jogaikról tájékozottak legyenek. A Munkacsoport korábban kiadott 2/2001. számú ajánlásában (WP 43) kiegészítõ iránymutatást nyújt a személyes adatok Európai Unión belül, on-line módon történõ gyûjtésének minimális követelményeirõl. Ennek a dokumentumnak az a célja, hogy az Adatvédelmi Irányelv általános elveinek végrehajtásához gyakorlati megoldást nyújtson egy közös megközelítés megfogalmazásával. Az összehangoltabb európai adatvédelmi tájékoztatási rendszer kialakításának okai a következõk: az Európai Unióban a tájékoztatási követelményeknek való megfelelés elõmozdítása, az állampolgárok adatvédelemhez fûzõdõ jogai megismerésének javítása, az adatgyûjtések esetében az érintettek számára megfelelõ tartalmú tájékoztatás nyújtása és végül az egyének szemszögébõl nézve az adatvédelem minõségének javítása. Az adatvédelemrõl szóló tájékoztatás fejlesztésének fontosságát nemzetközi szinten is felismerték, errõl a kérdéskörrõl több konferencián szó esett, így az Adatvédelmi Biztosok 25. Nemzetközi Konferenciáján, Sydney-ben, Berlinben 2004 márciusában, illetve Wroclawban 2004 szeptemberében. Ez a vélemény a tagállamok tájékoztatással kapcsolatos jogi követelményeinek elemzésén alapul. A Munkacsoport jelen munkaanyagában megoldásként egy többrétegû tájékoztatási mintát ajánl (EU Information Notices). A javaslatra vonatkozó alapelvek a következõk: az érintetteknek nyújtott tájékoztatás biztosítása, könnyen érthetõ nyelvezet és szerkezet használatával; többrétegû, többféle formátum használata. A többrétegû struktúrában az elsõ kategória a rövid értesítés, a második kategória a tömörített értesítés, és a harmadik kategória a teljes tájékoztatás. A vélemény függelékei mindhárom típusú tájékoztatás mintáját tartalmazzák. – Vélemény a bûncselekmények – beleértve a terrorizmust – megelõzése, felderítése és üldözése céljából az elektronikus távközlési szolgáltatások során kezelt és megõrzött adatok vagy távközlési hálózatokban rendelkezésre álló adatok tárolásáról szóló kerethatározat tervezetérõl (WP 99): Négy tagállam (Franciaország, Írország, Svédország és az Egyesült Királyság) kerethatározatra vonatkozó javaslatot nyújtott be a Tanácsnak a távközlési forgalmi adatok megõrzése vonatkozásában. A Munkacsoport megvizsgálta, hogy a javaslat összhangban van-e az Emberi Jogok Európai Egyezményének 8. cikkével. A forgalmi adatok megfigyelése az Európai Bíróság jogértelmezése alapján csak akkor megengedett, ha az megfelel három alapvetõ feltételnek: törvényi felhatalmazás, az intézkedés szükségessége egy demokratikus társadalomban és az egyezményben felsorolt legitim célok egyikének való megfelelés. A javasolt kerethatározat hatálya kiterjed minden, elektronikus távközlési szolgáltatást igénybevevõ személyre és minden elküldött és beérkezett üzenetre, ugyanakkor nem ad meggyõzõ érveket arra vonatkozóan, hogy a forgalmi adatok ilyen jelentõs mértékû megõrzése lenne az egyetlen módja a bûnözés leküzdésének vagy a nemzetbiztonság védelmének. A célhoz kötöttség elve is sérül azáltal, hogy a szolgáltatók saját céljaikon (számlázási) túli célokból õrzik az adatokat. A forgalmi adatok tárolása csak korlátozott ideig történhet, az egy évig vagy annál hoszszabb ideig tartó adattárolás aránytalan és ezért adatvédelmi szempontból elfogadhatatlan. – Stratégiai Program (WP 98): Az 1996 óta mûködõ Munkacsoport tanácsaival, állásfoglalásaival, javaslataival hozzájárult, hogy az Európai Unióban a személyes adatok védelmi szintje magas legyen. A csoport célkitûzésének megváltozása, tíz új tagállam az 2005/87/II. szám Unióhoz történõ csatlakozása indokolttá teszi, hogy idõrõl idõre tanácskozást folytasson a szerepérõl, prioritásáról, hatásosságáról és a vele szemben támasztott követelményekrõl. A Munkacsoport a Bizottság tanácsadó, elõkészítõ szerve a személyes adatok feldolgozása tekintetében. Feladata, hogy az Irányelv megvalósításával kapcsolatban hozott elõírásokra vonatkozó kérdéseket az egységes alkalmazás érdekében megvizsgálja, állásfoglalásokat készít a közösségi és harmadik országokban tapasztalható védelmi szintre vonatkozóan, valamint tájékoztatja a Bizottságot az egyes tagállamok adatvédelmi szintjének különbségérõl, ha a védelem egyenértékûsége a közösségben ezáltal veszélyeztetett. A Munkacsoport legfõbb célja, hogy a Bizottság és a tagállamok részére adott tanácsaival segítse az Irányelv magasabb szintû érvényesülését. Stratégiai Programjában megállapítja, hogy az adatvédelem területén tapasztalt jogkövetés terén elõrelépésekre van szükség, melynek javítását segítheti az egyes országokban érvényes adatvédelmi szabályok további fejlesztése. A Bizottságnak adott tanácsaival befolyásolhatja az egyes országokban a jogszabályok megalkotását, hogy azok az adatvédelmi követelményeknek megfeleljenek. Hangsúlyozza az együttmûködés szükségességét, melynek eszközei lehetnek a munkamegbeszélések, a tagállamok közötti informális információcserék és egy kiépítendõ on-line hálózat. A Munkacsoport eddigi tevékenysége során szoros kapcsolatot alakított ki a Bizottsággal és az EU Parlamenttel, a Tanáccsal való együttmûködésen azonban a jövõben még javítani kell. Jövõbeni tevékenysége során továbbra is nagy szerepet kap a technikai fejlõdés adatvédelmi következményeinek folyamatos figyelemmel kísérése. A nemzetközi (légiutasok adatainak továbbítása a bevándorlási és vámhivatalok számára) adattovábbítás kapcsán továbbra is központi probléma az uniós adatvédelmi szabályok más országban történõ elfogadtatása. Új kihívásként és megoldandó feladatként jelenik meg a nemzetközi cégek világméretû adattovábbítása során biztosított védelem kérdése. Egyre gyakrabban továbbítják az EU-tagállamok állampolgárainak személyes adatait Latin-Amerikába, Ázsiába, Afrikába, így az adatvédelmi garanciák érvényesülése, a megfelelõ védelem kialakítása érdekében együttmûködést kell kialakítani az ottani szervekkel. A Kanadával és USA-val elkezdett adatvédelmi párbeszédet, együttmûködést a jövõben is folytatni kell. – A Munkacsoport véleménye az Európai Unió és az Amerikai Egyesült Államok között közlekedõ légijáratokra vonatkozó PNR-adatok továbbításával kapcsolatos utastájékoztatásról (WP 97): Az USA jogának értelmében az Egyesült Államok Vámügyi és Határvédelmi Irodája (CBP) részére az Európai Unió és az USA közötti légijáratok utasairól az utazásra és a helyfoglalásra vonatkozóan bizonyos információkat, az úgynevezett utasnyilvántartási adatállományt PNR (Passenger Name Record data) kell továbbítani, melyeket a terrorizmus és az egyéb transznacionális súlyos bûncselekmények elleni védelem és harc céljára használnak fel. A Bizottság 2004. május 14-i határozatában úgy ítélte meg, hogy a CBP megfelelõ szinten biztosítja az Egyesült Államokba érkezõ vagy onnan induló légijáratokra vonatkozóan a Közösségbõl továbbított PNR-adatok védelmét. A CBP a PNR-adatokat biztonságosan és bizalmasan kezeli, biztosítja, hogy azokkal ne éljenek vissza és ne kerüljenek illetéktelen kezekbe. A PNR a helyfoglalás során megadott vagy a légitársaságok által rögzített információkat tartalmazhatja, mint például az utas neve, elérhetõsége, útvonallal kapcsolatos részletek. Elõfordulhat, hogy a PNR szenzitív adatokat is tartalmaz (melyek az utas faji vagy etnikai származására, politikai nézeteire, vallására, egészségi állapotára, szexuális irányultságára vonatkozhatnak). A CBP egy olyan automatizált szûrõprogramot helyezett üzembe, amely törli a szenzitív PNR-adatokat. A CBP kötelezte magát, hogy a rendszerbõl származó szenzitív PNR adatokat nem használja fel. A PNR-adatok továbbításának jogi keretét a United States Code adja, ez alapján az USA-ba vagy az onnan közlekedõ nemzetközi utasszállító járatokat üzemeltetõ légifuvarozónak a CBP számára elektronikus hozzáférést kell biztosítania a PNR-adatokhoz. Ezt az adattovábbítást az Európai Közösség és az USA között létrejött nemzetközi megállapodás szabályozza. Amennyiben a CBP megszegi a Bizottság határozatában elõírt alkalmazandó védelmi elõírásokat, úgy az adattovábbítást az EU illetékes hatóságai felfüggesztethetik. A PNR-adatokat egyedi elbírálás alapján és különleges adatvédelmi garanciák mellett hozzáférhetõvé tehetik olyan kormányzati hatóságok számára, amelyek terrorizmusellenes vagy bûnüldözõ feladatot látnak el, valamint abban az esetben, ha valamely személy alapvetõ érdekeinek védelme szükséges, különös tekintettel a jelentõs egészségügyi kockázatra, és ha törvény egyébként így rendelkezik. A CBP a PNR-adatokat három év és hat hónapig õrzi, abban az esetben, ha ezeket kiemelten vizsgálja, további nyolc évig tárolja. Azt, hogy a CBP szigorúan betartja-e az elõírásokat, valamint hogy a megfelelõ biztosítékok rendelkezésre állnak-e, a Belbiztonsági Minisztérium független adatvédelmi fõtisztviselõje felügyeli, akinek megállapításai kötelezõ érvényûek a minisztériumra nézve. Az utas további felvilágosítást kérhet a CBP rendelkezésére bocsátott PNR-adatok jellegére vonatkozóan, és kérheti az adatbázisban szereplõ adatainak másolatát. Ha a CBP megtagadja az adatokhoz való hozzáférést, fellebbezést le- 2005/87/II. szám het benyújtani a Belbiztonsági Minisztérium adatvédelmi fõtisztviselõjéhez, aki mind a magánélet védelméért, mind a minisztérium közzétételi politikájáért felelõs. – Vélemény a biometrikus azonosító elemek tartózkodási engedélyekben és vízumokban való használatáról, tekintettel az európai vízum információs rendszer (VIS) létrehozására (WP 96): 2003 júniusában Thessalonikiben az Európa Tanács megerõsítette, hogy az Európai Unióban a biometrikus azonosítókról vagy a biometrikus adatokról szükséges egy olyan koherens megközelítést kidolgozni, mely a harmadik országok állampolgárainak dokumentumainál, az EU állampolgárainak útleveleinél, a VIS és SIS II információs rendszereknél harmonizált megoldást eredményezne. A Tanács felkérte a Bizottságot arra, hogy készítse el az ezekre vonatkozó javaslatát, a vízumok kérdéskörével kezdve. 2004. június 8-án a Tanács döntést fogadott el a Vízum Információs Rendszer (VIS) felállításáról, megteremtve a megfelelõ pénzügyi eszközökrõl szóló kötelezettségvállalás engedélyezéséhez szükséges jogi alapot. A Munkacsoport errõl, az egyének alapvetõ jogaira jelentõs hatással bíró, problematikus területrõl fogalmazta meg véleményét. A dokumentum a vízum és a letelepedési engedély egységes formátumával foglalkozik, elsõsorban azzal a felvetéssel, hogy a fénykép mint kötelezõ tartalmi elem mellett más kötelezõ elemek is szerepeljenek az okiratokban, így nagy biztonságot nyújtó adathordozóban tárolt további két biometrikus elem. Az interoperábilis biometrikus adatokat, melyeket a vízumok és a letelepedési engedélyek tartalmazni fogják, a vízumok számára létrehozott európai információs rendszerben tárolnák. Az útlevelek birtokosaitól szerzett biometrikus adatokat tartalmazó központi adatbázis kérdéskörét ez a vélemény nem érinti, a Munkacsoport ezzel a közeljövõben külön fog foglalkozni. A Munkacsoport hangsúlyozza annak a jelentõségét, hogy a közbiztonság követelményei és az egyének szabadságjogai közötti egyensúlyt az adatvédelem alapvetõ elveinek szem elõtt tartásával kell fenntartani. Mivel az adatkezelési célok megfogalmazása (például az arányosság elve), az alkalmazandó tároló adathordozó biztonsági és technikai kérdései az adatokhoz való hozzáférés kérdése is sok problémát okozott, a Munkacsoport egy külön ad hoc-csoportot hozott létre ennek a területnek a további, átfogó vizsgálatára. – Vélemény az Amerikai Egyesült Államok Vám- és Határvédelmi Hivatalához (United States Bureau of Customs and Border Protection – USCBP) továbbított, az utasnyilvántartási adatállományban (Passenger Name Records – PNR) szereplõ személyes adatok megfelelõ védelmérõl szóló 2004. május 14-i bizottsági határozat és az Európai Közösség és az Amerikai Egyesült Államok között a PNR-adatok feldolgozásáról és azok légitársaságok által az Egyesült Államok Honvédelmi Minisztériuma Vám- és Határvédelmi Hivatalához (United States Department of Homeland Security, Bureau of Customs and Border Protection) történõ továbbításáról kötött megállapodás végrehajtásáról (WP 95): A Bizottság 2004. május 14-i határozatában elismerte az Egyesült Államokban a személyes adatok védelmének megfelelõ szintjét a légi utasok adatainak feldolgozására tekintettel, amely adatokat az amerikai elõírások alapján a légitársaságoknak az amerikai hatóságok rendelkezésére kell bocsátani. A 29-es Adatvédelmi Munkacsoport javasolja, hogy az Európai Parlament kérje fel az Európai Bíróságot, hogy vizsgálja meg, hogy a határozat és a megállapodás sérti-e a légiutasok jogait, és hogy a megállapodás megkötéséhez, annak az utasok jogait sértõ jellege miatt az Európai Parlament jóváhagyását kellett volna-e kérni. A Munkacsoport néhány gyakorlati intézkedést javasol a fenti kérdések megválaszolásáig. E gyakorlati intézkedések az adattovábbítás technikai módszerére, a légiutasok tájékoztatására és az Egyesült Államokkal kötött megállapodás adatvédelmi elõírásainak rendszeres vizsgálatára vonatkoznak. – A 2004. március 11-i madridi terrortámadás kapcsán az európai adatvédelmi hatóságok tagjai együttérzésüket és szolidaritásukat fejezték ki együttes nyilatkozatukban (WP 93). – A genetikai adatokról szóló munkaanyag (WP 91): A genetikai kutatással kapcsolatban az utóbbi években a tudomány területén elért technikai haladás új adatvédelmi kérdéseket és aggodalmakat hozott felszínre. A közelmúltban megkötött valamennyi vonatkozó nemzetközi okmány megtiltja a genetikai adatokon alapuló diszkriminációt. Ilyen nemzetközi dokumentum az Európai Unió alapjogi chartája, az Európa Tanács emberi jogokról és biomedicináról szóló egyezménye és az UNESCO egyetemes nyilatkozata az emberi génállományról és az emberi jogokról. Napjaink egyetlen e téren jogilag kötelezõ erõvel bíró nemzetközi dokumentuma az 1997-ben Oviedoban elfogadott, az emberi jogokról és biomedicináról szóló egyezmény, amely az érintett genetikai profilján alapuló diszkrimináció valamennyi formáját megtiltja és a prediktív jellegû genetikai vizsgálatokat csak gyógyászati céllal engedélyezi. A genetikai adatok egyediek, megkülönböztetik az egyént a többi egyéntõl, ugyanakkor információt hordoznak az érintett vérrokonságára (biológiai család), mind a le-, mind a felmenõ ági vérrokonokra vonatkozóan is. A genetikai adatokat gyakran maga az érintett sem ismeri, és azok az érintett akaratától függetlenek, mivel az ilyen adatok nem vál- 2005/87/II. szám toztathatók. A genetikai adatokhoz könnyen hozzá lehet jutni (például hajszál), habár az ilyen adat eredete/minõsége esetenként megkérdõjelezhetõ. Mindezek miatt a genetikai adatok kezelése különleges jogi védelmet kíván. A genetikai adatok gyûjtése és kezelése a következõ célokból szokott felmerülni: egészségügyi szolgáltatás/gyógykezelés; foglalkoztatás; biztosítás; orvosi és tudományos kutatás, azonosítás. A genetikai vizsgálat, mely lehet diagnosztikai és prediktív, az egyén egészségi állapota értékelésének egyik eszköze. A vizsgálatok elvégzéséhez az érintett kifejezett, tájékozott és önkéntes hozzájárulása szükséges. A munkáltatók úgy vélik, hogy a genetikai vizsgálat a munkára jelentkezõk kiválasztásánál megfelelõ eszköz lenne arra, hogy kiszûrjék azokat, akik egészségügyi okok miatt a meghirdetett munkakörre alkalmatlanok. A munkavállalók megtudhatnák, ha valamelyik munkahely számukra nem megfelelõ. A Munkacsoport úgy ítéli meg, hogy a genetikai vizsgálat e körben csak kivételes, jogszabályban meghatározott esetekben alkalmazható. A Munkacsoport azon az állásponton van, hogy a biztosítás területén a genetikai adatok kezelése tilos, és arra csak kivételes esetekben kerülhet sor. Az utóbbi években nagy mennyiségû genetikai adatot gyûjtöttek össze kutatási célokra. A genetikai adatbázisok vagy az úgynevezett biobankok létrehozása számos kérdést vet fel. Ilyen kérdések például az adatok további feldolgozása a gyûjtésüktõl eltérõ, egyéb célokra; a genetikai adatok tárolásának tartama és a megfelelõ biztonsági intézkedések. A büntetõeljárásokban és az eltûnt személyek azonosításában egyre nagyobb szerep jut a genetikai vizsgálatnak. Virágzik továbbá az interneten hirdetett genetikai vizsgálatokat nyújtó szolgáltatás, különösen az apaság megállapítására. A genetikai adatok kezelése az érintett egészsége megõrzésétõl és a tudományos kutatástól eltérõ, egyéb célokra nemzeti szabályozást kíván meg, melynek összhangban kell állni az Irányelv adatvédelmi rendelkezéseivel és a célhoz kötöttség és az arányosság elvével. – Vélemény a 2002/58/EK Irányelv 13. cikke szerinti marketing célú kéretlen tájékoztatásról (WP 90): Az elektronikus hírközlési ágazatban a személyes adatok kezelésérõl, feldolgozásáról és a magánélet védelmérõl szóló 2002/58/EK Irányelv harmonizálja azokat a feltételeket, amelyeknél az elektronikus hírközlés marketing célokra felhasználható, azonban általánosan tapasztalható, hogy a fogalmak értelmezése tagállamonként eltérõ. Ez a vélemény az Irányelv egységes alkalmazását segíti elõ, pontosítva többek között az elektronikus levelek, az elõzetes hozzájárulás, az e-mail címlista és a direkt marketing fogalmát. – Vélemény a személyes adatok videomegfigyelõ eszközzel történõ feldolgozásáról (WP 89): A Munkacsoport 2003-ban on-line konzultáció keretében gyûjtötte össze a hasznos véleményeket a videomegfigyeléssel kapcsolatban. E munkairat célja az, hogy felhívja a figyelmet az egyéni videomegfigyelõ rendszerek alkalmazását érintõ törvényességi és megfelelõségi elõírásokra vonatkozó kritériumok széles körére. A videomegfigyelés fõ alkalmazási területeinek nem kimerítõ felsorolása azt mutatja, hogy a videomegfigyelés különbözõ célokat szolgálhat, melyeket a következõ fõbb területek szerint lehet csoportosítani: az egyének védelme, a tulajdon védelme, közérdek, bûncselekmények felderítése, megelõzése és kontrollja, bizonyíték szolgáltatása, egyéb törvényes érdek. A hangi és képi adatok között szereplõ személyes adat feldolgozásának specifikus jellemzõit kifejezetten kiemeli az Adatvédelmi Irányelv, melyekre kifejezetten több pontban is utal. Az Irányelv különösen a következõkhöz kapcsolódik: az adat minõsége, az adatfeldolgozás jogszerûségének kritériumai, a különleges adatok feldolgozása, a tájékoztatás, az automatizált egyéni döntésekkel kapcsolatban alkalmazandó biztosítékok, a feldolgozási mûveletek biztonsága, értesítés a feldolgozási mûveletekrõl, a feldolgozási mûveletek elõzetes ellenõrzése, az adatok továbbítása harmadik országokba. A munkairat az adatkezelõkre vonatkozóan kötelezettségeket és megfelelõ óvintézkedéseket állapít meg. Külön fejezetben tárgyalja a videomegfigyelést a munkáltatói adatkezeléssel összefüggésben. A Munkacsoport a

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes